### Latvijas republikas EKONOMIKAS MINISTRIJAS

### TAUTSAIMNIECĪBAS PADOME

Brīvības IELĀ 55, RĪGĀ, LV-1519, TĀLRUNIS (+371) 67013195, (+371) 29476638

Sēdes protokols Nr. 14

Rīgā 2014. gada 1.oktobrī

**Sēdi vada –** Ekonomikas ministrs V.Dombrovskis

# **Ar balsstiesībām piedalās** - Tautsaimniecības padomes locekļi: M.Bičevskis, V.Krēsliņš, J.Stalidzāne, E.Baldzēns, V.Trokša, H.Danusēviču pārstāv I.Krustozoliņa, G.Strautmani pārstāv J.Butkevičs, A.Jaunsleini pārstāv A. Salmiņš.

# **Pieaicinātās personas:**

|  |  |
| --- | --- |
| Finanšu ministrijas Valsts sekretāra vietnieka Nodokļu, muitas un grāmatvedības jautājumos p.i. – Netiešo nodokļu departamenta direktore | S.Āmare-Pilka |
| Biedrības "Latvijas Auto" prezidents | V.Trēziņš |
| Ārlietu ministrijas Ārējo ekonomisko sakaru veicināšanas nodaļas vadītājs | A.Zeltiņš |
| Biedrības "Zemnieku Saeima” biroja vadītāja | R.Ignāte |
| Vides aizsardzības un reģionālās attīstības ministrijas Pašvaldību departamenta Pašvaldību sistēmas attīstības nodaļas juriskonsults | A.Mičuls |
| Latvijas Investīciju attīstības aģentūras Ārējās tirdzniecības veicināšanas departamenta direktore | A.Jaunzeme |
| RTU rektora vietnieks biznesa un inovāciju jautājumos | A.Kiščenko |
| Ekonomikas ministrijas valsts sekretāra vietnieks | A.Liepiņš |
| Ekonomikas ministra padomniece | I.Zvaigzne |
| Ekonomikas ministrijas Uzņēmējdarbības konkurētspējas departamenta direktore | I.Beināre |
| Ekonomikas ministrijas Uzņēmējdarbības konkurētspējas departamenta direktores vietnieks | K.Soms |
| Ekonomikas ministrijas Uzņēmējdarbības konkurētspējas departamenta Uzņēmējdarbības vides uzlabošanas nodaļas pārstāve | I.Lore |

# **Protokolē** -

# Tautsaimniecības padomes sekretariātsD.Freimane

# Sēdi sāk plkst. 09:00.

**Darba kārtība:**

1. Tautsaimniecības padomes 2014.gada 25.septembra sēdes protokola Nr.13 apstiprināšana.
2. Informācija par paveikto un turpmāk plānotajiem pasākumiem saistībā ar Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā*.*
3. Par Uzņēmējdarbības vides uzlabošanas pasākumu plāna īstenošanu un plānotajiem pasākumiem 2014.-2015.gadam.

**1.§**

**Tautsaimniecības padomes 2014.gada 25.septembra sēdes protokola Nr.14 apstiprināšana**

--------------------------------------------------------------------------------------------------

(V.Dombrovskis)

Apstiprināt Tautsaimniecības padomes *(turpmāk tekstā – TSP)* sēdes 2014.gada 25.septembra sēdes protokolu Nr.14.

**2.§**

**Informācija par paveikto un turpmāk plānotajiem pasākumiem saistībā ar Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā**

--------------------------------------------------------------------------------------------------

(V.Dombrovskis, A.Liepiņš, S.Āmare-Pilka, V.Trēziņš, R.Ignāte, M.Bičevskis)

**Sēdes laikā izteiktie viedokļi un nolemtais:**

V.Dombrovskis informē sēdes klātesošos, ka turpmāk TSP sēdes tiks sasauktas reizi mēnesī vai pēc nepieciešamības jautājumā par paveikto un turpmāk plānotajiem pasākumiem saistībā ar Krievijas izsludināto embargo noteiktām preču grupām un to sankciju ietekmi uz Latvijas tautsaimniecību kopumā.

A.Liepiņš informē, ka š.g. 30.septembrī Ministru kabineta *(turpmāk tekstā – MK)* sēdē izskatīja un apstiprināja Ekonomikas ministrijas un Latvijas Investīciju attīstības aģentūras sagatavoto informatīvo ziņojumu „Par pasākumiem Krievijas ekonomisko sankciju negatīvo seku mazināšanai”.

A.Liepiņš norāda, ka MK uzdeva turpmāk pēc nepieciešamības Ekonomikas ministrijai sniegt informāciju par pasākumiem Krievijas ekonomisko sankciju negatīvo seku mazināšanai.

Satiksmes ministrijas pārstāve informē, ka attiecībā uz likumprojekta grozījumiem „Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā” būtiski situācija nav mainījusies un tā tiek skaņota ar Eiropas Komisiju.

S.Āmare-Pilka informē, ka š.g. 30.septembra MK sēdē tika apstiprināti četri MK noteikumu projekti administratīvo prasību mazināšanai tranzīta un loģistikas sektora komersantiem un MK uzdeva divu mēnešu laikā izstrādāt un iesniegt nākamos noteikumu projektus sadarbībā ar nozares pārstāvjiem.

V.Trēziņš informē, ka problēmas auto pārvadātāju nozarē turpina augt, jo Latvijas Garantiju aģentūra nevar piešķirt „kredītu brīvdienu” garantijas autopārvadātājiem, kuri cietuši no Krievijas embargo sankciju ieviešanas. Apgrozāmo līdzekļu garantiju saņemšana ir sarežģītāks process.

A.Liepiņš norāda, ka „Latvijas Auto” asociācijai ir jāturpina sarunas ar iesaistītajām pusēm, pieaicinot iesaistīto banku un Latvijas Garantiju aģentūras pārstāvjus vērtēt un meklēt risinājumus katram konkrētajam gadījumam.

V.Dombrovskis aicina, ka, ja tiek novērotas problēmas auto nozarē saistībā ar masveida automašīnu pārdošanu, kuras uzņēmumi ir noformējuši līzingā, lai pārvadātu kravas uz Krieviju, par to informēt Ekonomikas ministrijas valsts sekretāra vietnieku A. Liepiņu.

R.Ignāte informē, ka piensaimniecības nozarē pašlaik vidējā cena ir nokritusies līdz zemāko cenu līmenim. Ņemot vērā, ka š.g.18.septembrī Latvijā viesojās ES Lauksaimniecības un lauku attīstības komisārs D.Čiološs, piensaimniecības sektora pārstāvji ir tikušies ar komisāru un skaidrojuši būtiskās problēmas piena nozarē. Ir sagatavota pozīcija, kura paredz ātrāku atbalsta piešķiršanu lauksaimniekiem.

**3.§**

**Par Uzņēmējdarbības vides uzlabošanas pasākumu plāna īstenošanu un plānotajiem pasākumiem 2014.-2015.gadam**

--------------------------------------------------------------------------------------------------

(V.Dombrovskis, I.Beināre, J.Butkevičs, A.Liepiņš, I.Lore)

**Ziņo:** Ekonomikas ministrijas Uzņēmējdarbības konkurētspējas departamenta direktore I.Beināre.

**Sēdes laikā izteiktie viedokļi un nolemtais:**

Pieņemt zināšanai I.Beināres sniegto informāciju par Uzņēmējdarbības vides uzlabošanas pasākumu plāna īstenošanu un plānotajiem pasākumiem 2014.-2015.gadam.

Ņemot vērā, ka *Doing Business 2014* elektroenerģijas pieslēguma rādītājā Latvija ir 83.vietā, ekonomikas ministrs lūdz izvērtēt konkrētus pasākumus situācijas uzlabošanai saistībā ar pieslēgumu elektroenerģijai.

Sēdi slēdz plkst. 09:50.

Sēdes vadītājs V.Dombrovskis

Sēdes protokolētāja D.Freimane